อยากสอบถามค่ะ เนื่องจากมีประจำเดือนปกติมาแล้ววันที่ 31-6 ม.ค 63 แล้วมีอาการปวดท้องนิดหน่อยเมื่อวันที่ 14 หลังจากนั้นมีเมือกขุ่นๆไหลและมีลิ่มเลือดนิดเดียวเป็นก้อนเล็กๆ ทีนี้ เมื่อวันที่15 หลังมีเพศสัมพันธ์ มีเลือดและลิ่มออกมากกว่าเดิม เป็นเหมือนคล้ายๆเนื้อเยื่อเลยค่ะ อยากทราบว่าจะเป็นอะไรไหมคะ
สวัสดีค่ะ การมีเลือดออกผิดปกติทางช่องคลอด อาจเกิดจาก-แผลที่อวัยวะเพศภายนอกจากการมีเพศสัมพันธ์-ติดโรคติดต่อทางเพศสัมพันธ์เช่นหนองในแท้ หนองในเทียม-เนื้องอกหรือมะเร็งที่ปากมดลูก-การติดเชื้อที่มดลูก ปากมดลูก ช่องคลอด-ภาวะแทรกซ้อนจากการตั้งครรภ์เช่น แท้ง ท้องนอกมดลูก-ความผิดปกติของรังไข่ทำให้ระดับฮอร์โมนเพศผิดปกติ จึงมีเลือดออกระหว่างรอบเดือนแนะนำควรไปพบสูตินรีแพทย์เพื่อหาสาเหตุค่ะ โดยแพทย์อาจซักประวัติเพิ่มเติม ตรวจภายใน ตรวจปัสสาวะดูการตั้งครรภ์และอัลตราซาวน์หน้าท้องดูว่ามีมดลูกหรือรังไข่ผิดปกติหรือไม่การดูแลตัวเองเบื้องต้น งดมีเพศสัมพันธ์ไปก่อน ไม่ซื้อยาปรับฮอร์โมนมากินเอง และหากมีเลือดออกมากขึ้นร่วมกับมีก้อนเนื้อปนออกมา ปวดหน่วงท้องน้อย ควรรีบไปพบแพทย์